Diari Oficial de la Generalitat Valenciana


Sumari del DOGV 7048, del 18-06-2013 (2013/6404)

ORDE 61/2013, de 14 de juny, per la qual es modifica l'Orde 46/2010, de 28 de maig, de la Conselleria d'Educació, per la qual s'establixen les bases reguladores per a la concessió d'ajudes de menjador escolar en els centres educatius no universitaris de titularitat de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7048

Data del DOGV
:   18-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6404


Data del document
:   14-06-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament públic
    * alumne
    * educació especial
    * alumnat
    * suport econòmic
    * ensenyament secundari
    * menjador escolar
    * vida escolar
    * educació preescolar
    * ensenyament obligatori
    * ensenyament primari
    * legislació

ORDE 61/2013, de 14 de juny, per la qual es modifica l'Orde 46/2010, de 28 de maig, de la Conselleria d'Educació, per la qual s'establixen les bases reguladores per a la concessió d'ajudes de menjador escolar en els centres educatius no universitaris de titularitat de la Generalitat.  
  
 [2013/6404]  
L'Orde 46/2010, de 28 de maig, de la Conselleria d'Educació, establix les bases reguladores per a la concessió d'ajudes de menjador escolar en els centres educatius no universitaris de titularitat de la Generalitat. Si bé els criteris de la mencionada orde romanen plenament vigents, s'aconsella una modificació de l'esmentada norma per a poder adaptar-la a la realitat social.   
El servici de menjador que es presta en els centres educatius, a més de servir com a factor important per a garantir l'escolarització, i facilitar la conciliació de la vida familiar i laboral, exercix una funció social des del moment que este tipus d'ajudes tenen com a finalitat compensar possibles carències de tipus familiar, econòmic i sociocultural.  
  
La realitat socioeconòmica i l'experiència en la gestió d'este servici aconsella ampliar l'àmbit d'aplicació d'estes ajudes.  
Per tot això, en virtut de les atribucions conferides per l'article 28.e de la Llei 5/1983, de 30 de desembre, de la Generalitat, del Consell, i el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, oïdes les meses consultives afectades per la disposició i vista la proposta del director general de Centres i Personal Docent,   
  
  
ORDENE  
  
Article únic  
Es modifica el títol de l'Orde 46/2010, de 28 de maig, de la Conselleria d'Educació, per la qual s'establixen les bases reguladores per a la concessió d'ajudes de menjador escolar en els centres educatius no universitaris de titularitat de la Generalitat i els seus articles 2, 5 i 24, que quedaran redactats conforme a l'annex I.  
  
DISPOSICIÓ ADDICIONAL   
  
Única  
L'aplicació i el posterior desplegament d'esta orde no podrà tindre cap incidència en la dotació de tots i cada un dels capítols de gasto assignats a la conselleria competent en matèria d'educació, i en tot cas haurà de ser atés amb els mitjans personals i materials de la conselleria competent per raó de la matèria.  
  
DISPOSICIÓ DEROGATÒRIA   
  
Única  
Es deroguen els articles 2.2 i 2.3 de l'Ordre 46/2010. Així mateix, queden derogades totes les disposicions del mateix rang o inferior que s'oposen al que disposa la present orde.  
  
DISPOSICIÓ FINAL   
  
Única  
La present orde entrarà en vigor el mateix dia que es publique en el Diari Oficial de la Comunitat Valenciana.  
  
  
València, 14 de juny de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX  
Nova redacció dels preceptes afectats per la modificació parcial de l'Orde 46/2010, de 28 de maig, de la Conselleria d'Educació, per la qual s'establixen les bases reguladores per a la concessió d'ajudes de menjador escolar en els centres educatius no universitaris de titularitat de la Generalitat  
  
U   
El títol de l'orde queda redactat de la manera següent:  
Orde 46/2010, de 28 de maig, de la Conselleria d'Educació, per la qual s'establixen les bases reguladores per a la concessió d'ajudes de menjador escolar en els centres educatius no universitaris de la Comunitat Valenciana.  
  
Dos   
L'article 2 queda redactat de la manera següent:  
La present orde s'aplicarà a l'alumnat escolaritzat en centres educatius no universitaris de titularitat de la Generalitat dependents de la conselleria amb competències en matèria d'educació, als centres privats concertats que impartisquen ensenyances del segon cicle d'Educació Infantil, Educació Primària o Educació Secundària Obligatòria i als centres específics d'Educació Especial.  
  
Tres   
L'article 5 queda redactat de la manera següent:  
Tindrà dret a la subvenció de les prestacions del servici de menjador:  
1. L'alumnat del centre educatiu beneficiari de ruta de transport escolar o d'ajuda individual de transport, sempre que comporte dret al servici de menjador escolar, d'acord amb la normativa vigent relativa al servici complementari de transport escolar.  
2. L'alumnat beneficiari d'ajuda assistencial de menjador, de conformitat amb el que disposen els articles següents.  
3. L'alumnat escolaritzat en centres específics d'educació especial o en aules específiques d'educació especial en centres ordinaris.  
  
  
Quatre   
L'article 24 queda redactat:  
1. El preu del menú escolar diari de centres educatius no universitaris de titularitat de la Generalitat i els imports de les ajudes de menjador escolar per a cada curs lectiu figuraran en la corresponent convocatòria anual.  
2. En el cas de l'alumnat escolaritzat en nivells concertats de centres privats, serà condició per a l'obtenció de l'ajuda que el centre adquirisca el compromís de sufragar la diferència entre l'import màxim de l'ajuda concedida i el preu del menú diari establit pel mateix centre.